
Paraclisul Sfântului Serafim de Sarov 
(2/15 ianuarie si 19 iulie/1 august) 


“Nu trebuie să-ți deschizi inima în fața altora fără trebuință. 
Dintr-o mie se poate gasi numai unul care ar fi în stare să 
păstreze taina ta. Și când noi înșine n-o păstrăm în sufletul 
nostru, putem nădăjdui ca ea ar putea fi păstrată de alții? Cu 


omul simplu trebuie să vorbești despre lucrurile omenești, iar 


cu omul înzestrat cu înțelepciune duhovnicească, trebuie să 
vorbești despre cele cerești.” 


SFÂNTUL SERAFIM DE SAROV 


(1759 - 1833) 


[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 

Doamne, miluieşte ! 

Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt, 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul, glasul al 4-lea: Din tinereţe L-ai îndrăgit pe Hristos, fericite şi numai 
Lui, Unul, ai dorit cu înflăcărare să Îi slujeşti, prin rugăciune neîntreruptă în pustie, 
nevoindu-te cu inima plină de umilinţă dobândind iubirea lui Dumnezeu şi ară- 
tându-te ales al Maicii Domnului. Pentru aceasta, ne rugăm ție: Miluiieşte-ne pe 
noi cu rugăciunile tale, prea cuvioase Serafime, părintele nostru. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
acelaşi glas 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului Serafim de Sarov 
Cântarea 1 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel mer- 
gătorul pedestru l-a izbăvit; pe cel ce cântă cântare lui Dumnezeu. 


Stih: Sfinte prea cuvioase părinte Serafim, roagă-te lui Dumnezeu pentru noi! 


Gândurile inimii mele ca nişte spice dănţuiesc întru adierile Duhului, dar clătina- 
rea lor închipuie lămurit şi nepriceperea mea de a aduce ţie, cuvioase Serafim, roa- 
dele laudelor îngereşti cu care să împodobesc masa cea duhovnicească aşezată în- 
tru cinstirea ta; dar, te rog, fericite, nu te întoarce nici dinspre mine, cel biruit de 
întunericul minţii, ci mă ajută a umple hambarul cel de sus cu grânele cuvintelor 
înţelepciunii. 


Stih: Sfinte prea cuvioase părinte Serafim, roagă-te lui Dumnezeu pentru noi! 
Ca un soare eşti între Sfinţi, strălucind cu razele minunilor tale tot pământul, pe 


care neîncetat îl păzeşte cu legătura păcii lui Hristos de toată tulburarea vrăjmaşilor 
văzuţi şi nevăzuţi. 


Ar Dr De De De de De dr Dr De De e dr De Dr De De De e de dr fr A A 


Xp PP IP IP IP 3 E II II E II 2 E E E E XX 


De De de De Dr Dr De De De De De Dr Dr de De De Dr De Dr Dr dr de de dr dr d 


Xp XP XP IP 3 3 E E 30 E 3 2 2 2 2 e 30 50 IE IE 2 E DP XX 


Slavă Tatălui şi Fiului şi Sfântului Duh. 


Din pământul Rusiei ai răsărit ca o mlădiţă a Vieţii, plină de roadele faptelor bune, 
cu care hrăneşte înţelegător şi inimile noastre cele spurcate cu multe gânduri rele. 


Şi acum şi pururea şi în vecii vecilor. Amin. 


Stăpâna lumii, ca una ce te-ai arătat lumii pe pământ oglindă a cereşti frumuseți a 
Treimii, arată şi inima mea, cea întinată de multe păcate, oglindă a vederilor du- 
hovniceşti. 


Cântarea a 3-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu bu- 
curia mea, Cel ce n-ai lăsat sânurile părintești şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, lubitorule 
de oameni! 


Stih: Sfinte prea cuvioase părinte Serafim, roagă-te lui Dumnezeu pentru noi! 
Din copilărie s-a arătat că mâna Domnului te ocrotea nevăzut pe tine, alesul lui 
Hristos, ca mai apoi să ocroteşti cu rugăciunile tale sufletele cele înviforate de mul- 
te necazuri. 

Stih: Sfinte prea cuvioase părinte Serafim, roagă-te lui Dumnezeu pentru noi! 
De pe schela turnului clopotniţei ai căzut, dar ai rămas nevătămat, primind tămă- 
duire de la Stăpâna lumii când erai cuprins de cumplita boală; mila Domnului 
arătată ţie fă să se reverse acum, Sfinte Serafim, şi asupra celor cuprinşi de multe 
boli şi necazuri. 

Slavă Tatălui şi Fiului şi Sfântului Duh. 

De bucurie s-a umplut inima maicii tale când a auzit hotărârea ta de a-l sluji lui 
Hristos în mănăstire, iar noi, veselindu-ne de biruinţele tale în stadia cea duhov- 


nicească, te avem scut de apărare împotriva vrăjmaşilor nevăzuţi. 


Şi acum şi pururea şi în vecii vecilor. Amin. 

Impreună cu Sfântul Serafim, roagă-te, Maica Luminii, ceea ce eşti mai slăvită de- 
cât serafimii, să ne izbăvim noi din cursele celui viclean. 


Stihiri: 


Vasul inimii tale a fost pecetluit de binecuvântările dumnezeieşti revărsate prin ru- 
găciunile Sfinţilor ale căror moaşte se cinsteau în peşterile din Kiev; aceştia nevă- 
zut ți-au călăuzit paşii, părinte, spre ţinuturile în care aveai să te desăvârşeşti du- 
hovniceşte . 


Maica Vieţii, cu rugăciunile tale scapă de cumplita pedepasă pe cei ce te cinstesc 
pe tine şi ne dă tuturor împăcare cu Ziditorul mai înainte de a sta înaintea Lui în 
ceasul judecății. 


Sedealna, glasul al 2-lea: Primind cu toată inima sfatul cuvioasei Dositeea de a te 
retrage la Mănăstirea din pustia Sarovului, ca un porumbel ai zburat către locul 
nevoinţelor duhovniceşti, unde ai aflat pe Hristos odihnindu-se pe culmile inimii 
tale împreună cu Tatăl şi cu Duhul, Cel ce S-a arătat lumii în chip de porumbel. 


Cântarea a 4-a 

Irmos: Nepăzind poruncile Tale, Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mântuitoru- 
le, mântuieşte-mă! 

Stih: Sfinte prea cuvioase părinte Serafim, roagă-te lui Dumnezeu pentru noi! 
Toate ascultările încredințate le-ai plinit cu multă râvnă, prea fericite Serafime, pe 
toţi uimindu-i cu smerenia şi desăvârşita ta ascultare; cu rugăciunile tale, scoate-ne 
pe noi, cei leneşi, din cursele multor ispite. 

Stih: Sfinte prea cuvioase părinte Serafim, roagă-te lui Dumnezeu pentru noi! 
Adesea te retrăgeai în pădure, alinându-i şi acesteia dorul de Dumnezeu cu adierea 
rugăciunii lui lisus, cu care umbreşte şi codrul inimii noastre, întru care s-au sălă- 


şluit fiarele tuturor patimilor. 


Slavă Tatălui şi Fiului şi Sfântului Duh. 

Cumplita boală a hidropiziei te-a ţinut în legăturile ei vreme de trei ani, dar Maica 
Domnului te-a tămăduit în chip minunat, ca veşnic să-i fii recunoscător şi să te rogi 
ei şi pentru tămăduirea sufletelor şi trupurilor noastre. 


Şi acum şi pururea şi în vecii vecilor. Amin. 


Cunoscându-te pe tine cetate neclintită a Împăratului Slavei, roagă-L pe Acesta să 
ne sălăşluiască şi pe noi în cămările cereşti. 


Cântarea a 5-a 


Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi ai înviat de bunăvoie, micşorând 
Hristoase, noaptea păcatului, Cel ce eşti lumina dreptăţii. 


Stih: Sfinte prea cuvioase părinte Serafim, roagă-te lui Dumnezeu pentru noi! 
Locul arătării minunate a Maicii Domnului, care te-a vindecat de boală, a slujit 
pentru înălțarea unei bolniţe; vino, însă, Sfinte Serafim, şi sfinţeşte şi lăcaşurile ini- 
milor noastre cu untdelemnul rugăciunii tale. 

Stih: Sfinte prea cuvioase părinte Serafim, roagă-te lui Dumnezeu pentru noi! 
După opt ani de alergare pe treptele desăvârşirii ai fost călugărit, numele tău fiind 
icoană vie a dragostei tale pentru Dumnezeu, cel ce te-a chemat la înălțimea vie- 
ţuirii îngereşti. 

Slavă Tatălui şi Fiului şi Sfântului Duh. 

Dragostea şi râvna ta pentru rugăciune te-au arătat ca pe un adevărat serafim aprins 
de focul cel nematerialnic, cu care arde toată spurcăciunea gândurilor noastre lu- 
meşti. 

Şi acum şi pururea şi în vecii vecilor. Amin. 

Moştenitor al binecuvântărilor tale l-ai arătat, Preacurată, pe Sfântul Serafim de 


Sarov, pururea ocrotindu-l sub acoperământul rugăciunilor tale; deci, nu te întoar- 
ce nici dinspre noi, cei ce ne-am pus întru tine toată nădejdea noastră de mântuire. 

Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă! 


Stih: Sfinte prea cuvioase părinte Serafim, roagă-te lui Dumnezeu pentru noi! 


In timpul slujbelor din biserică lucruri minunate îți arăta Domnul şi pe îngerii îm- 
preună slujitori, cu care roagă-te acum să stăm şi noi cu frică de Dumnezeu în lăca- 
şurile Sale. 


Stih: Sfinte prea cuvioase părinte Serafim, roagă-te lui Dumnezeu pentru noi! 


În timpul Sfintei Liturghii din Joia mare ai văzut pe Domnul Hristos înconjurat de 
puterile îngereşti; Acestuia roagă-te Sfinte Serafim, ca unul ce ai mare îndrăzneală 
către Dânsul să ne dea nouă a vedea păcatele noastre şi a sta cu umilință şi cu sme- 
renia vameşului în sfintele Sale lăcaşuri, strigând: „lisuse al meu, Fiul lui Dumne- 
zeu, miluieşte-mă !" 


Slavă Tatălui şi Fiului şi Sfântului Duh. 


In chilia din pădure adesea te retrăgeai, dăruindu-te cu totul rugăciunii lui lisus, pe 
care roagă-L să Se odihnească şi în chilia cea smerită şi sărăcăcioasă a inimii noa- 
stre. 


Şi acum şi pururea şi în vecii vecilor. Amin. 


Fiind Tu slava Cetelor îngereşti şi pe pământ oamenilor candelă nestinsă a rugă- 
ciunii, cu ale tale rugăciuni învredniceşte-ne pe noi, cei mult greşiţi, slavei Impă- 
ratului Ceresc. 


Stihiri: 


Urmând dorului de pustnicie, după hirotonirea întru ieromonah şi mai mult te-ai 
odihnit în inima pustiei, purtând în inima ta pe Cel ce stăpâneşte peste toată făp- 
tura; Acestuia roagă-te, Sfinte cuvioase părinte Serafim, să îmblânzească patimile 
cele ascunse în pustia inimii noastre cu biciul sfintei rugăciuni. 

Preacurată, care prin cuvânt negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul, glasul al 3-lea: Frumuseţea lumii şi cele trecătoare lăsând, prea cuvioa- 
se, te-ai sălăşluit în Mănăstirea Sarovului, şi acolo, îngereşte vieţuind, multora le-ai 
fost cale spre mântuire. Pentru aceasta şi Hristos te-a prea slăvit pe tine, părinte 
Serafime, îmbogăţindu-te cu darul tămăduirilor şi al minunilor. Drept aceea, îţi 
cântăm ție: Bucură-te, prea cuvioase Serafime, părintele nostru. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi sSmerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Slavă Tatălui şi Fiului şi Sfântului Duh, glasul al 2-lea 


Pentru rugăciunile cuviosului Tău, Serafim, Milostive, curăţeşte mulţimea gre- 
şelilor noastre. 


Și acum şi pururea şi în vecii vecilor, acelaşi glas 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulţimea îndu-ră- 
rilor Tale curăţeşte fărădelegile noastre. 


Cu toată luarea aminte citind, cuvioase, Evanghelia lui Hristos şi scrierile Sfinților 
părinţi, ca o albină te-ai hrănit cu mierea înţelepciunii, îndulcind şi minţile cele ne- 
putincioase cu picăturile cuvintelor tale. 

Cântarea a 7-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că în cuptorul cel de foc ca într-o cămară luminată dănțuiau cân- 
tând: Binecuvântat eşti, Dumnezeul părinților noştri! 

Stih: Sfinte prea cuvioase părinte Serafim, roagă-te lui Dumnezeu pentru noi! 
Cu cântarea imnelor celor bisericești ţi-ai îndulcit dorul de desăvârşire, acestea slu- 
jindu-şi ca nişte trepte spre ajungerea la Împăratul luminilor, pe care roagă-L, prea 
fericite, să ne dea nouă înţelepciune spre înţelegerea duhovniceştilor cuvinte. 

Stih: Sfinte prea cuvioase părinte Serafim, roagă-te lui Dumnezeu pentru noi! 
Cu postul cel aspru ai veştejit săltările trupului şi ca un înger ai zburat cu mintea 
aprinsă de focul Duhului la Soarele Cel mai înainte de Soare, cel împreună şezător 
pe scaun cu Tatăl. 


Slavă Tatălui şi Fiului şi Sfântului Duh. 


Pe stâncă ai petrecut o mie de nopţi şi o mie de zile întru rugăciune, văzând cu 
ochii minţii pe Soarele dreptăţii strălucind pe cerul inimii tale. 

Şi acum şi pururea şi în vecii vecilor. Amin. 


Ca Una ce ai născut şi ai purtat în braţe pe Împăratul cel fără de moarte, din moa- 
rtea păcatului scoate pe robii tăi, cei ce dorm întru întunericul patimilor. 


Cântarea a 8-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimile sufletului meu! 


Stih: Sfinte prea cuvioase părinte Serafim, roagă-te lui Dumnezeu pentru noi! 


De hoţi fiind călcată chilia ta, ai suferit de la aceştia răni înfricoşătoare, dar Împă- 
răteasa Cerurilor arătându-se ţie cu Sfinţii apostoli Petru şi loan, te-a tămăduit. 


Stih: Sfinte prea cuvioase părinte Serafim, roagă-te lui Dumnezeu pentru noi! 
Inălţimea iubirii de vrăjmaşi ne-ai arătat părinte, iertând pe cei răufăcători şi rugân- 
du-te să nu fie ei pedepsiţi; roagă-te să ni se dea şi nouă putere a ierta din inimă pe 
cei ce ne necăjesc pe noi. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Înţelegând că pacea lui Hristos revărsată în inimi este comoara cea ascunsă în 
țarină care mântuieşte mii de suflete, pe aceasta o ai dobândit prin însutite oste- 
neli şi te rogi acum să fie întărite şi sufletele noastre cu legătura păcii Domnului. 


Şi acum şi pururea şi în vecii vecilor. Amin. 


Ca un soare al slavei luminezi toată Biserica, Preacurată, ceea ce cu lumina rugă- 
ciunilor tale risipeşti întunericul necunoştinţei de Dumnezeu. 


Cântarea a 9-a 
Irmos: Eva prin păcatul neascultării blestem înăuntru a adus, iar tu Fecioară de 


Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 

Stih: Sfinte prea cuvioase părinte Serafim, roagă-te lui Dumnezeu pentru noi! 


Urmând voii Domnului, ai deschis uşa noii tale chilii tuturor sufletelor necăjite, 
punând în slujba oamenilor darurile dobândite de la Dumnezeu: darul înainte 
vederii, al facerii de minuni şi alte daruri ale Duhului. 


Stih: Sfinte prea cuvioase părinte Serafim, roagă-te lui Dumnezeu pentru noi! 


Tainele dobândirii harului Duhului Sfânt ai descoperit lui Motovilov, ucenicul tău 
iubit, dar nu ne lipsi nici pe noi părinte de ocrotirea lui Hristos prin ale tale sfinte 
mijlociri. 


Slavă Tatălui şi Fiului şi Sfântului Duh. 


Cu multă dragoste te-ai îngrijit de orfani şi de maicile de la Mănăstirea Diveevo, 
însă nu ne uita nici pe noi, oile cele rătăcite, sfinte, ci ne călăuzeşte către staulul cel 
ceresc al lui Hristos. 


Şi acum şi pururea şi în vecii vecilor. Amin. 


Roagă-te, Preacurată, să ne izbăvim noi de întunericul păcatelor şi să-L. vedem pe 
Soarele slavei strălucind cu razele înţelepciunii Sale. 


Cuvine-se cu adevărat să te fericim pe Tine, Născătoare de Dumnezeu, cea pu- 
rurea fericită şi prea nevinovată şi Maica Dumnezeului nostru. Ceea ce eşti mai 
cinstită decât heruvimii şi mai mărită fără de asemănare decât serafimii, care 
fără stricăciune pe Dumnezeu Cuvântul ai născut, pe tine, cea cu adevărat Năs- 
cătoare de Dumnezeu, te mărim. 


Bucură-te, comoara cea duhovnicească a călugărilor, solitorul păcii lui Hristos, lau- 
da Bisericii Ortodoxe, mângâierea cea dulce a celor necăjiţi, împodobitorul pustiei 
cu strălucirile rugăciunii, nu înceta a soli Bisericii pace şi întărire pe piatra dreptei 
credinţe. 


Fiu prea iubit al Maicii Domnului fiind, te-ai bucurat din plin de minunată ocro- 
tirea ei în boli şi în necazuri, dar acum adu-ţi aminte părinte, şi de noi, cei încercaţi 
în focul multor ispite, pe care îl stinge cu ploaia rugăciunii tale. 

Cunună prea slăvită eşti monahilor, căci părăsind toate desfătările acestei lumi tre- 
cătoare, ai iubit nevoinţele pentru dobândirea Impărăţiei celei veşnice, pe care roa- 
gă-te să o moştenească şi cei ce te cinstesc pe tine. 


Bucurie ai picurat în sufletele cele biruite de mâhnire şi cuvintele tale s-au făcut 
multor sufletele temelie a unei noi vieţi renăscute prin pocăință, pe piatra căreia 
întăreşte şi inimile noastre. 


De multe descoperiri şi bucurii duhovniceşti te-ai învrednicit pentru curățirea vie- 
ţuirii tale întru Duhul; nu înceta a soli şi pentru noi izbăvire din robia patimilor ce- 
lor necurate. 


Cu serafimii slujind Făcătorului a toate şi cântarea întreit sfântă aducând Celui mai 
presus de toată lauda omenească şi îngerească, adu-ţi aminte şi de cei ce te măresc 
pe tine, mijlocindu-ne sfârşit cu pace, izbăvire de veşnicele chinuri şi răspuns bun 
la judecata lui Hristos. 


Cetele puterilor netrupeşti, cu Botezătorul, cu apostolii lui Hristos, cu Sfântul 
Serafim şi cu Născătoarea de Dumnezeu Maria, faceți rugăciune ca să ne mân- 
tuim noi toți. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Troparul, glasul al 5-lea: Cu nevoinţele cele mai presus de fire te-ai asemănat 
serafimilor, cu care roagă-te acum, prea fericite părinte Serafim, să ni se dea nouă 
înţelepciune a lăuda nevoinţele vieţuirii tale celei îngereşti. 


Alt tropar, glasul al 2-lea: Trecut-ai la cele veşnice pe când te aflai în rugăciune 
înaintea icoanei Născătoarei de Dumnezeu, împreună cu care roagă-te, Sfinte Sera- 
fim, să fim şi noi moştenitori ai vieţii celei de-a pururea fericite. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


Pentru rugăciunile tuturor sfinților Tăi, Doamne şi ale Născătoarei de Dumnezeu, 
pacea Ta dă-ne-o nouă şi ne miluieşte pe noi, ca un Indurat. Amin! 

Sfântul Serafim de Sarov, un mare ascet al Bisericii Ruse, s-a născut în 19 iulie 
Did 1745. Părinţii săi, Isidor şi Agatia Moshnina erau din Kursk. Tatăl lui era co- 
Şir merciant şi spre sfârşitul vieţii a început construcţia unei catedrale în Kursk pe care 

n-a apucat s-o mai vadă terminată. Fiul său Prochorus, viitorul Serafim, a rămas în 
grija mamei văduve care l-a crescut în credinţă. 


W, Thechurchbuiltbythe 
ma Moshninsin Kurskasit 
appeared ca. 1900 (note 

„the church had been 
raised to the status of a 
> cathedralin 1833). 


După moartea soţului ei, Agatia Moshnina a continuat construcția catedralei. Într-o 
zi, luându-l şi pe micul Prochorus cu ea pe şantier, acesta a căzut de pe schela 
turnului de clopote, de la o înălțime de şapte etaje. Băiatul ar fi putut muri dar 
Bunul Dumnezeu a cruțat viaţa acestui viitor astru al Bisericii. Îngrozită, mama a 
alergat la el şi şi-a găsit fiul nevătămat. 


Tânărul Prochorus, înzestrat cu o memorie excelentă, a învăţat repede scrisul şi 
cititul. Din copilărie îi plăcea să participe la slujbele bisericii şi să citească atât 
Sfânta Scriptură cât şi Vieţile Sfinților împreună cu colegii săi de studenție. Cel 
mai mult îi plăcea să se roage şi să citească Sfânta Evanghelie când era singur. 

La un moment dat, Prochorus s-a îmbolnăvit foarte grav, viaţa lui fiind în peri- 
col. Atunci a visat-o pe Maica Domnului care i-a promis că îl va vizita şi îl va 
a vindeca. 


Nu peste mult timp, prin curtea casei lor a trecut o procesiune a bisericii cu 
icoana Semnului din Kursk (27 noiembrie) iar mama lui l-a dus pe copil să săru- 
te icoana după care acesta s-a vindecat imediat. 

Tânăr fiind, Prochorus îşi făcea planuri pentru a-şi dedica viaţa în întregime lui 
Hristos şi a intra la o mănăstire. Mama lui nu a fost împotriva acestei decizii şi l-a 
binecuvântat în drumul lui spre monasticism, dăruindu-i o cruce de aramă pe care 
tânărul a purtat-o pe piept toată viaţa lui. 


Prochorus a pornit pe jos împreună cu alți pelerini din Kursk spre Kiev pentru a-i 
venera pe Sfinţii Peşternilor. 

Prochorus l-a vizitat pe părintele Dositeu (de fapt era o femeie, Daria Tyapkina), 
care i-a dat binecuvântare să se retragă la mănăstirea din pustia Sarovului şi acolo 
să-şi câştige mântuirea. Trecând pe la casa părintească Prochorus şi-a luat rămas 
bun de la mama şi rudeniile sale. 

În ziua de 20 noiembrie 1778 a ajuns la Sarov, unde era stareţ părintele 
Pahomie. Acesta l-a primit şi l-a dat în grija părintelui Iosif, care l-a pus la 
multe ascultări în mănăstire: era slujitor în chilia părintelui, făcea pâine şi pre- 
scură şi lucra în tâmplărie. 


Tânărul îşi făcea ascultările cu râvnă şi zel ca şi cum l-ar servi pe Domnul Însuşi. 
Prin munca constantă el se ferea de acedie, pe care o considera, cum avea să spună 
mai târziu, “cea mai gravă ispită a călugărilor novice”. Aceasta se vindeca prin 
rugăciune, abţinerea de la conversații plictisitoare, prin muncă asiduă, prin citirea 
Cuvântului lui Dumnezeu şi prin răbdare, deoarece acedia este hrănită de micimea 
sufletului, neglijenţă şi vorbă fără rost”. 


Cu binecuvântarea egumenului Pahomie, Prochorus se abţinea de la mâncare în 
zilele de miercuri şi vineri şi mergea singur în pădure unde practica Rugăciunea 
lui lisus. După doi ani ca novice, Prochorus s-a îmbolnăvit de hidropizie, corpul a 
început să i se umfle şi suferea îngrozitor. Mentorul lui, părintele Iosif şi ceilalţi 
părinţi îl iubeau pe Prochorus şi aveau grijă de el. Boala l-a ţinut cam trei ani, timp 
în care ei nu au auzit nici un cuvânt de nemulțumire din gura lui. Temându-se 
pentru viaţa lui, părinţii doreau să cheme un doctor să-l consulte dar Prochorus nu 
era de acord, spunându-le: 


Apoi a cerut să i se citească o molitfă pentru sănătate. In timp ce restul părinţilor 
se rugau în biserică, 


după care l-a atins cu toiagul într-o parte pe călugăr şi imediat lichidul 
adunat în corpul acestuia a început Să iasă prin incizia făcută de Preacurată. 

După terminarea moliftei fraţii l-au găsit pe Prochorus vindecat, având o sin- 
gură cicatrice ca semn al miracolului ce s-a împlinit. 


La scurt timp, în locul apariţiei Maicii Domnului s-a construit o infirmerie. Una din 
capele a fost dedicată Sfinţilor Zosima şi Savatie din Solovki (17 aprilie). Sfântul 
Serafim a construit cu propriile sale mâini Sfânta masă din altarul capelei din lemn 
de chiparos, primind întotdeauna Sfintele Taine în acea biserică. 


Church of Saints Zosima and Savvas 


După opt ani de novicie la mănăstirea din Sarov, Prochorus a fost tuns cu nu- 
nume care reflectă dragostea lui vie pentru Domnul şi dorinţa 


sa nestăvilită de a-l sluji. După un an, Serafim a fost numit ierodiacon. 


XP PP PP IP IP 3 E II II II E E E E XX 
Xp PP PP IP IP 3 E II II II II E E E E XXX 


Ar Dr De De De de De Dr Dr De De de Dr Dr dr De de De de de dr fr A A 


Dr Ar Ar dr Dr dr dr Dr Dr dr dr dr Dr dr dr Dr Dr dr dr Dr de dr dr fr A d 


EN 
a 
ÎN 
"a 
a 


Zi |- 
Li 
” 
Li 
| 
„= 


Cu spirit zelos, el slujea în biserică zilnic, rugându-se permanent şi după ter- 
minarea slujbelor. Domnul îi îngăduia să aibă viziuni în timpul slujbelor 
bisericeşti, de multe ori văzând îngeri care slujeau laolaltă cu preoții. 


În timpul Sfintei Liturghii din marea şi Sfânta Joi, slujită de egumenul Pahomie 
şi părintele Iosif, Sfântul Serafim a mai avut o viziune. După introducerea la 
Sfânta Evanghelie, ierodiaconul Serafim pronunţa cuvintele: “O, Doamne, 
mântuieşte pe cei ce se tem de tine şi auzi-ne”, după care ridică patrafirul 
spunând: “În vecii vecilor”. Dintr-o dată a fost orbit de o lumină strălucitoare şi, 
ridicând privirea, 

Sfântul Seraphim, răpit cu spiritul după această viziune miraculoasă, n-a mai putut 
scoate nici un cuvânt şi nu s-a mai putut mişca din loc. Ceilalţi l-au dus de mână în 
altar unde a rămas nemișcat încă trei ore, cu culoarea feţei schimbată de la harul 
divin care s-a coborât asupra lui. După această vedenie, sfântul a devenit şi mai 
râvnitor. În timpul zilei muncea în mănăstire iar noaptea se ruga în chilia lui din 
pădure. 


În 1793, ierodiaconul Serafim a fost hirotonit preot săvârşind Sfânta şi Dumne- 
zeiasca Liturghie în fiecare zi. După moartea părintelui egumen Pahomie, Sfântul 
Serafim a primit binecuvântare din partea noului stareţ al mănăstirii, părintele 
ISaia să se retragă într-un loc din pădure, la o distanţă de 5 km de mănăstire, loc 
pe care l-a denumit “Muntele Athos” şi unde s-a dedicat rugăciunii solitare. El 
mergea la mănăstire doar sâmbăta, înainte de privegherea de toată noaptea şi se 
întorcea la chilia sa din pădure după Liturghia de duminică unde se împărtăşea 
cu Sfintele Taine. 


Pustnicul Serafim îşi petrecea timpul cu nevoinţe ascetice. Pravila sa de rugăciune 
se baza pe cele rânduite de Sfântul Pahomie pentru mănăstirile antice din deşert. 
purta cu sine tot timpul Sfânta Evanghelie, citind în întregime Noul Testament 
într-o săptămână. De asemenea, citea şi din Sfinţii părinţi şi Sfintele Slujbe. 
Sfântul a învăţat pe de rost multe din imnurile bisericeşti pe care le cânta în timp 
ce lucra în pădure. În jurul chiliei şi-a amenajat o grădină şi un stup de albine. 
Postea foarte aspru, mâncând o dată în zi în afară de miercuri şi vineri când nu 
mânca nimic. În prima Duminică a postului mare nu mânca nimic până sâmbătă, 
când primea Sfintele Taine. 


Sfântul părinte era uneori atât de adâncit în rugăciunea neîncetată a inimii 
încât rămânea nemişcat, fără să vadă sau să audă nimic în jurul lui. Din când în 
când îl mai vizitau schimonahul Marcu cel tăcut şi arhidiaconul Alexandru care lo- 
cuiau şi ei în pustie. De multe ori îl găseau în contemplaţie şi se retrăgeau în linişte 
ca să nu-l deranjeze. 


În căldura verii, dreptul pustnic obişnuia să culeagă muşchi dintr-o mlaştină pentru 


fertilizarea grădinii, iar când ţânţarii îl înţepau rău de tot el suporta spunându-și: | 


Singurătatea lui era deranjată de multe ori de călugări şi mireni care îl căutau 
pentru un Sfat sau o binecuvântare. Cu binecuvântarea egumenului, pustnicul a 
interzis femeilor să-l viziteze, după care, primind un semn de la Dumnezeu că 
dorinţa îi este ascultată, în cele din urmă a refuzat să mai primească vizitatori. 

Prin rugăciunile sale, cărarea către chilia lui a fost acoperită de crengi mari 
care au căzut din brazii antici învecinaţi, blocând orice acces. 


Pentru a alunga vicleşugurile vrăjmaşului, Sfântul Serafim şi-a intensificat ne- 
voinţele şi a început o luptă ascetică nouă, imitându-l pe Sfântul Simeon Stâlpnicul 
(| septembrie), şi anume, în fiecare noapte se urca pe o stâncă uriaşă din pădure 
sau pe una mică din chilia lui şi nu se odihnea decât foarte puţin. Stătea în 
EU sau în pini şi se ruga cu mâinile ridicate: a a tă 


Sfântul s-a rugat aşa timp de 1000 de zile şi nopți. 

Odată, pe când lucra în grădină, trei hoţi l-au călcat în căutare de bani sau lucruri 
valoroase. Deşi avea un topor în mână şi ar fi putut lupta cu ei, sfântul nu a ripo- 
stat, amintindu-şi cuvintele Domnului: “Cei care vor ridica sabia de sabie vor 
pieri” (Mt. 26: 52). 


Aruncându-şi unealta jos, el le-a spus hoţilor să facă ce doresc. Atunci hoţii l-au 
bătut atât de tare încât l-au lăsat mai mult mort decât viu. Au vrut să-l arunce în 
rău dar l-au lăsat până au scotocit chilia după bani, însă negăsind nimic în 
afară de icoane şi câţiva cartofi, au plecat. Călugărul îşi redobândi cunoştinţă, 
se târa până în chilie şi rămase aşa toată noaptea. 


Dimineaţa următoare porni cu mare greutate spre mănăstire iar fraţii văzându-l 
cu atâtea răni pe cap, piept, coaste şi spate s-au înspăimântat. Timp de 8 zile a 
zăcut în suferinţă din cauza rănilor iar doctorii care l-au văzut au rămas uimiţi 
că mai trăia după o asemenea bătaie. 


Pustnicul nu a fost vindecat de nici un doctor pământean: 


Cu toate astea el nu se putea îndrepta şi 
rămase îndoit de spate, neputând umbla decât cu ajutorul unui băț pentru tot 
restul vieţii. Sfântul Serafim a trebuit să stea vreo cinci luni la mănăstire după 
care a plecat înapoi în pădure. EL i-a iertat pe răufăcătorii lui şi s-a rugat pentru 
ei Să nu fie pedepsiţi. 


În 1807 stareţul Isaia a adormit intru Domnul. Sfântul Serafim a fost rugat să-i ia 
locul dar acesta a refuzat. EI trăise în singurătate trei ani complet rupt de lume, cu 
excepția călugărului care-i aducea de-ale gurii o dată pe săptămână. Dacă întâlnea 

un om în pădure, sfântul se arunca cu faţa la pământ până când acesta trecea mai 
departe. Sfântul Serafim a dobândit pacea sufletului şi bucuria întru Duhul 
Sfânt. EI spunea cândva: “ 


Noul stareţ al mănăstirii, părintele Nifon, împreună cu fraţii călugări l-au rugat pe 
Sfântul Serafim să vină să oficieze Sfintele Slujbe de duminică la mănăstire ca mai 
demult, sau să se mute de tot la mănăstire. 


Sfântul a ales ultima variantă deoarece îi era prea greu să se deplaseze la mănăstire 
în fiecare duminică. În primăvara anului 1810, el s-a întors la mănăstire după 15 
ani de trai în pustnicie. 


Continuând să trăiască în tăcere, el s-a închis în chilia lui rugându-se şi citind. | s-a 
permis să servească masa şi să se împărtăşească în chilia sa. Acolo, sfântul a urcat 
pe înălțimile purității spirituale şi prin mila Domnului a primit darurile divine 
ale inaintevederii şi facerii de minuni. După cinci ani de singurătate el şi-a 
deschis uşa chiliei pentru ceilalți călugări dar a continuat să folosească tăcerea, 
învățându-i pe ceilalţi prin exemple. 


Sfântul a primit binecuvântarea egumenului de a-şi împărţi 
timpul între viaţă din pădure şi viaţa în mănăstire. El nu s-a întors la vechea lui 

chilie pustnicească ci s-a retras într-un loc mai aproape de mănăstire iar uşile ei 
erau deschise atât pentru pelerinii mireni cât şi pentru călugări. 


Părintele vedea în inimile oamenilor şi ca doctor al sufletelor le vindeca nepu- 


tinţele trupeşti şi sufleteşti prin rugăciune şi prin cuvintele sale pline de har. Cei 
care veneau la Sfântul Serafim simțeau dragostea lui nemărginită şi blândeţea. 
In orice vreme el îi întâmpina pe oameni cu cuvintele: 


EI iubea îndeosebi copiii. Odată o fetiță a spus despre el: “Părintele Serafim arată 
ca un bătrân, dar de fapt este un copil ca şi noi!” 


Părintele era deseori văzut cum căra după Sine sprijinindu-se în băț, un sac cu 


pi Când era întrebat de ce E acel lucru, sfântul răspundea cu smerenie: 


În ultima parte a vieţii sale pământeşti, Sfântul Serafim s-a dedicat orfanilor de la 
mănăstirea de maici Diveyevo. În perioada când era arhidiacon el l-a însoţit pe 
răposatul părinte Pahomie la comunitatea din Diveyevo unde a cunoscut-o pe 
stareța mănăstirii, o ascetă - Maica Alexandra şi părintele Pahomie i-a dat bine- 
cuvântare sfântului să aibă grijă de atunci încolo de orfanii mănăstirii. EI a fost un 
adevărat tată pentru surorile mănăstirii, care îl cercetau pentru orice problemă 
sufletească sau materială. 

Sfântul Serafim s-a dedicat şi îmbunătăţirii vieţii monastice a maicilor de la 
mănăstirea Diveyevo, spunând că el personal nu le dădea sfaturi ci Maica 
Domnului le ajuta să răzbată în toate problemele mănăstirii. Discipoliui şi 
prietenii săi spirituali îl ajutau pe sfânt să asigure hrană vieţuitorilor mănăstirii 
Diveyevo. 


Michael V. Manturov, vindecat de călugăr de o boală grea, era unul dintre bine- 
făcătorii mănăstirii, angajându-se la nevoinţa sărăciei voluntare, după cum l-a 
sfătuit sfântul. 


Elena Vasilievna Manturova, una din surorile mănăstirii, a acceptat să moară în 
locul fratelui ei, din supunere faţă de sfânt, deoarece mai era nevoie de acesta în 
viaţa pământească. 

Nicolae Alexandrovich Motovilov a fost şi el vindecat de călugărul Serafim. În 
1903, cu puţin înainte de praznicul Sfântului Serafim, s-a găsit şi s-a tipărit renu- 
mită “Conversaţie a Sfântului Serafim de Sarov cu N. A. Motovilov”. 


Pusă pe hârtie de Motovilov după conversaţia de la sfârşitul lui Noiembrie 1831, 
manuscrisul a fost găsit ascuns într-un pod, printre grămezi de hârtii, unde a zăcut 
aproape 70 de ani. Scrierea a fost găsită de autorul S. A. Nilus, care căuta in- 
formaţii despre viaţa Sfântului Serafim. Această conversaţie este o adevărată 
comoară pentru literatura ortodoxă, care s-a născut din dorinţa lui Nicolae 
Motovilov de a înţelege scopul vieţii creştine. Sfântul Serafim ştia că Motovilov 
căuta acest răspuns din tinereţe fără să găsească satisfacţie. 


Motovilov l-a întrebat pe sfânt de unde putem şti dacă am dobândit sau nu 
Duhul Sfânt. 


Sfântul Seraphim i-a vorbit pe larg cum ajung oamenii să-l aibă pe Sfântul Duh 
şi cum recunoaştem duhul lui Dumnezeu în noi dar Motovilov vroia mai mult. 


Atunci iei l-a luat de umeri spunându-i: 

Motovilov i-a răspuns: “Nu vă pot privi părinte pentru că ochii vă luminează ca 
fulgerul şi faţa vă este mai strălucitoare ca soarele”. 


Sfântul Serafim i-a răspuns: * 


”, Apoi Sfântul l-a asigurat 


pe Motovilov că Domnul îi va permite să păstreze amintirea acestei experienţe 
toată viaţa lui. 


Toată lumea îl cunoştea pe Sfântul Serafim ca un mare ascet şi făcător de mi- 
nuni. Cu un an şi 10 luni înainte de săvârşirea sa, de sărbătoarea Buneivestiri, 
sfântului i-a fost îngăduită 


Maica Eufrosina de la mănăstire a fost martoră la apariția Maicii 
Domnului pentru că părintele a invitat-o. 

În ultimul an de viaţă, unul dintre cei pe care i-a vindecat l-a văzut pe sfânt 
înălțat de la pământ în timp ce se ruga, lucru care i-a fost interzis cu Stricteţe de 
către Sfântul Serafim să-l dezvăluie decât după moartea lui. 


Sfântul Serafim slăbea văzând cu ochii şi vorbea tot mai mult despre apropiata sa 
“plecare”. In acest timp era văzut stând lângă sicriul său pe care-l pusese în anti- 
camera chiliei şi pe care singur şi l-a făcut. 


Sfântul şi-a însemnat singur locul unde vroia să fie îngropat, lângă altarul cate- 
dralei Adormirii. În J anuary 1, 1833 părintele Serafim a venit la biserica Sfinţilor 
Zosima şi Savatie pentru ultima oară la Sfânta Liturghie unde s-a împărtăşit cu 
Sfintele Taine după care i-a binecuvântat pe fraţi şi şi-a luat rămas bun, cu cu- 
vintele: 


În 2 ianuarie părintele Pavel, ajutorul sfântului, a plecat la ora şase dimineaţa la 
Utrenie şi a simţit miros de fum venind din chilia sfântului. Părintele obişnuia să 
lase lumânări să ardă în chilie şi părintele Pavel s-a speriat să nu ia foc ceva. 


Când au deschis uşa au văzut cărți şi alte lucruri mocnind iar sfântul era în 
genunchi în faţa icoanei Maicii Domnului, cu mâinile încrucişate pe piept. 
Sufletul lui curat a fost luat de îngeri în timpul rugăciunii şi a fost dus în faţa 
Tronului Atotputernicului Dumnezeu, al cărui slujitor credincios a fost toată 
viața. 

Sfântul Serafim a promis să mijlocească în faţa Bunului Dumnezeu pentru cei care- 
1 vor pomeni pe părinţii săi, Isidor şi Agatia. 


Moaştele Sfântului Serafim se află la Diveevo. Sarovul se află azi într-o zonă în 
care accesul este interzis din cauza unor instalaţii militare. Diveevo e la răsărit 
de Moscova. 


Wa 

